David Perdomo

**David Lendoiro Perdomo**, coñecido artisticamente como **David Perdomo**, nado na Coruña o 19 de decembro de 1979, é un actor, humorista e cantante de punk, rock e heavy metal galego.

## Traxectoria 
Fillo dun galego e unha canaria de La Laguna, estudou no Colexio Peñarredonda da Coruña e durante a súa adolescencia cantou nunha banda de punk. Comezou no teatro no estudio Casahamlet da mesma cidade e foi alumno entre outros de Leo Bassi ou Churri Silva. Pouco despois iniciouse no mundo dos monólogos e gañou algún concurso da especialidade, ao tempo que comezou a aparecer na Televisión de Galicia. En 2008 realizou a súa primeira incursión no cine, cun pequeno papel en *¡Maldito bastardo!*, de Javi Camino. Desde 2009 colaborou con Xosé Antonio Touriñán e Roberto Vilar no *Land Rober*. 

En 2009 empezou a gravar e subir a YouTube xunto a Alberto Castaño varios vídeos interpretando o personaxe de "Koruño", co seu falár característico. O grande éxito acadado fixo que interpretase en tono humorístico a outras personaxes, dando paso ao proxecto *Ecceperdomo*. Nesa época cantaba ademais na banda ferrolá de grindcore Brainwash, da que formou parte durante varios anos, pasando logo a ser o vocalista de Señor Peligro, de estilo próximo ao hard rock.
* 2007: *Arredemo*, cámaras ocultas (Productora CTV).
* 2008: *¡Maldito bastardo!* Como Primeira vítima.
* 2009-2011: *Land Rober*, espazo televisivo de humor da TVG. (Productora CTV).
* 2011: *No le digas a mama que trabajo en la tele*, humor de Cuatro. (Productora Mandarina).
* 2013: *Ilustres ignorantes*. 1 episodio.
* 2014: *Luci* (TV serie). 1 episodio
* 2017: *Casa Manola* (serie TVG). 6 episodios.
* 2018: *Contou Rosalía* (TV movie). Como Zuma. Dirixida por Raúl Veiga.
* 2018: *Los amigos - La pinícula*. Como Leroy.
* 2019: *Antes de perder* (Serie de televisión). 1 episodio.
* 2021: *La noche D*, TVE. Colaboración.
* 2022: *Sentimos las molestias* (serie de televisión). 1 episodio.
* 2024: *Na Gloria* (serie de televisión). Como Waldo.

### Actor de cinema 
* 2008: *¡Maldito bastardo!* (director: Javi Camino). Como primeira vítima.
* 2018: *Los Amigos - La Pinícula* (director: Omar Rabuñal). Como Leroy.
* 2021: *Jacinto* (director: Javi Camino). Como cliente da cantina.
* 2023: *A mazá dourada* (director: Jaime Chávarri). Como David.
* 2024: *+Cuñados* (director: Luis Avilés). Como Speedy.
* 2026: *Rondallas* (director: Daniel Sánchez Arévalo). Como Alex.

### Actor en curtametraxes 
* 2001: *Alex y yo*, dirixida por Pedro Santos Lacruz.
* 2005: *Mártires*, dirixida por Xosé Garrido.
* 2007: *Auga*, dirixida por Xosé Antón Ozo.
* 2006: *Polo Amor de Deus*, dirixida por Javier García Cea. Con outras tres curtas forman parte da longametraxe *Historias dunha torre*.
* 2010: *Koruño, el legado de Hércules*, dirixida por Daniel López.
* 2013: *Canillejas*. Como Ricardito de Verea.

### Actor de teatro 
* 2000 - 2006: Grupo de investigación de la Commedia dell’arte (Universidade de Pedagoxía do Teatro da Coruña. Grupo Estragón).
* 2002 - 2003: *Animal vacío*, de Xesús Pisón (Director: Manuel Lourenzo) (Cía. de teatro profesional Casa Hamlet).
* 2005 - 2006: *¿Están tolos estos romanos?*, espectáculo infantil (Dirixido por Pablo Sánchez) (Cía. San y San).
* 2005 - 2008: *Yogur DaZe*, espectáculo satírico.
* 2006: *The Gel Angels*.
* 2015: En crudo.
* 2019: *A mariscada dos idiotas*, con David Amor e J.J. Vaquero.

### Director/codirector 
* 2005 - 2008: *Yogur DaZe*, espectáculo satírico (Gañador do Fórum Comedia 2005).
* 2006: *The Gel Angels*, espectáculo satírico. Codirector.

### Guionista 
* 2007: *Arredemo*, espazo de cámaras ocultas (Productora CTV).
* 2008: *O país dos ananos*, talk-show familiar (Productora CTV).

## Premios 
* 2004: Premio ao mellor imitador na Bienal de Teatro Cómico de Ourense.
* 2004: Gañador da II edición de monólogos “Pub d..antón”.

## Notas 
## Véxase tamén 
### Ligazóns externas 
* Entrevista en somotribo, 2020